stanford-oval/wikipedia huggingface dataset:
Amy Hempel

Hempel vuonna 2019.
Amy Hempel (s. 14. joulukuuta 1951 Chicago, Illinois, Yhdysvallat) on yhdysvaltalainen kirjailija, journalisti sekä Sarah Lawrence -collegen professori. Hempel asuu New Yorkissa, Yhdysvalloissa. Hempelin kirjoitustyyliä on kuvattu minimalistiseksi.
Kirjailija Gordon Lishin oppilaana Amy Hempel kirjoitti ensimmäiset novellinsa. Gordon Lish oli niin vaikuttunut Hempelin töistä että auttoi häntä julkaisemaan ensimmäisen novellikokoelmansa, Reasons to Live (1985).  Hempel on sittemmin julkaissut kolme muuta novellikokoelmaa, At the Gates of the Animal Kingdom  (1990), Tumble Home (1997) ja The Dog of the Marriage (2005). Amy Hempel toimitti Jim Shepardin kanssa runokokoelman Unleashed – Poems by Writers’ Dogs (1995). Hempelin kirjoittamia artikkeleita, esseitä ja novelleja on julkaistu lukuisissa lehdissä ja aikakausjulkaisuissa. Vuonna 2006 julkaistiin kirja The Collected Stories of Amy Hempel, joka sisältää hänen kaikki neljä aiemmin julkaistua novellikokoelmaansa. Raymond Carverin ja Mary Robisonin ohella Hempel on harvoja ainoastaan novelleilla maineensa luoneita kirjailijoita. Hänen tunnetuimpiin ihailijoihinsa lukeutuu kirjailija Chuck Palahniuk, joka on kirjoittanut Hempelistä esseen nimeltään Chasing Amy.
Bengt Lidforss

| Bengt Lidforss |
| --- | --- |
 Bengt Lidforss
Henkilötiedot
Syntynyt: 15. syyskuuta 1868 Lund
Kuollut: 23. syyskuuta 1913 (45 vuotta)
Kansalaisuus:  Ruotsi
Arvonimi: professori
Koulutus ja ura
Tutkimusalue:  kasvitiede
Bengt Lidforss (15. syyskuuta 1868 – 23. syyskuuta 1913) oli ruotsalainen kasvitieteilijä ja professori Uppsalan ja Lundin yliopistoissa. Hän kirjoitti useita kasvifysiologisia tutkimuksia ja paljon luettuja yleistajuistieteellisiä julkaisuja. Häneltä on suomennettu teokset Luonnontieteellisiä pakinoita I ja II.
Aiheesta muualla

Wikimedia Commonsissa on kuvia tai muita tiedostoja aiheesta .
Beyer, Nils: Bengt Lidforss – Botanist, Skriftställare Svenskt biografiskt lexikon – Riksarkivet.   . Viitattu 4.10.2020. (englanniksi)
Bob Talbot

Bob Talbot
Robert Dale ”Bob” Talbot (6. kesäkuuta 1928 Visalia, Kalifornia – 31. lokakuuta 2017 Visalia, Kalifornia) oli yhdysvaltalainen baseballpelaaja. Hän oli oikeakätinen keskikenttäpelaaja. Hän debytoi Major League Baseballissa 16. syyskuuta 1953 ja pelasi siinä viimeisen ottelunsa 26. syyskuuta 1954. Hänen seuransa oli Chicago Cubs.
Blogbook

| Blogbook |
| --- | --- |

Verkkosivusto:  www.blogbook.fi
Kaupallinen:  kyllä
Omistaja:  Blogbook Finland Oy
Luonut:  Sami Kieksi
Avattu:  3. maaliskuuta 2014
Similarweb-sija:   175599. (kesäkuu 2022)
Nykyinen tila:  aktiivinen
Blogbook on Internetissä toimiva mainosrahoitteinen blogipalvelu. Sivusto tarjoaa julkisuuden henkilöille ja asiantuntijabloggaajille julkaisualustan. Sisällön laadun varmistamiseksi blogien kirjoittaminen ja julkaisu ei ole kaikille avointa. Blogikirjoitukset kategorisoidaan aihealueen mukaan, ja kutakin aihealuetta käsitteleviä blogeja on palvelussa useita.
Kesäkuussa 2014 Blogbook ja verkkomedia Stara.fi aloittivat yhteistyön, kun verkkomediayhtiö Stara Media Oy osti osuuden BlogBook Finland Oy:n osakekannasta. Blogbookin blogikirjoituksia aletaan julkaista myös Stara-kaupunkilehdessä.
Blogbookissa on vieraillut ensimmäisen vuoden aikana jo yli 2,4 miljoonaa eri käyttäjää. Blogbookin toimitusjohtaja ja perustaja Sami Kieksi on kertonut Yrittäjät-lehden haastattelussa, että yrityksen tavoitteena on kansainvälistyminen Aasiaan ja Afrikkaan. Maaliskuussa 2015 Blogbook teki kävijäennätyksen kun sivusto ylitti puolen miljoonan viikkokävijän rajan.
Bloggaajat

Suurin osa Blogbookin bloggaajista on tunnettuja julkisuuden henkilöitä, sosiaalisessa mediassa vaikuttavia ja tunnettuja henkilöitä, poliittisia ja yhteiskunnallisia vaikuttajia tai fitness-urheilijoita.
Julkisuus

Blogbook on saanut paljon julkisuutta eri medioissa kuten lehdissä ja radiossa. Radio Novassa on keskusteltu Blogbookin yhteiskunnallisista blogeista ja julkisuuden henkilöiden blogikirjoitusten pohjalta on tehty useita uutisia Aamulehteen, Iltalehteen, Ilta-Sanomiin, Yrittäjät-lehteen, Staraan ja Seiskaan.
Aiheesta muualla

Blogbookin verkkosivut
Bayeux’n käsikirjoitus

| Bayeux’n käsikirjoitus |
| --- | --- |
 Bayeux’n käsikirjoitus. Laulu 89.
Genre:  laulukirja
Julkaistu:  n. 1500
Löydä lisää kirjojaKirjallisuuden teemasivulta
Bayeux’n käsikirjoitus (Manuscrit de Bayeux) on ranskalainen laulukirja noin vuodelta 1500. Kirjassa on sadan laulun sanat ja nuotit. Laulut ovat peräisin Normandiasta ja Île-de-Francesta. Teoksen sivut ovat pergamenttia. Bayeux’n käsikirjoitus kuuluu Ranskan kansalliskirjaston kokoelmiin, jossa sen luettelointitunnus on ParisBNF 9346. Se on monofoninen käsikirjoitus ajanjaksolta, jolta tunnetaan vain kaksi monofonista laulukäsikirjoitusta: toinen niistä on kansalliskirjaston kokoelmissa tunnuksella ParisBNF 12744.
Théodore Géroldin Bayeux’n käsikirjoitusta käsittelevässä teoksessa vuodelta 1921 on myös laulujen nykyaikaiset partituurit. Géroldin toimittamassa julkaisussa käsikirjoituksen laulujen numeroinnit nousevat lukuun 103 asti, mutta kahdeksannen laulun sivu on tyhjä ja laulut 26 ja 33 sekä 60 ja 91 ovat samoja lauluja, joten käsikirjoituksessa on näin ollen sata eri laulua.
Koristelut

Bayeux’n käsikirjoituksessa on punaiset nahkakannet, joissa on kultaiset filigraanikaiverrukset. Myös kirjan sisäkansiin on kaiverrettu symmetrisiä kasvikuvioita. Ne ovat sivujen reunakoristeluja, ja niiden aiheina ovat muun muassa mansikat, viinirypäleet, akantin lehdet ja erilaiset kukat. Kuvion osana on siivekäs peura, jonka kaulan ympäri kulkee vyö, johon on kirjoitettu tunnuslause ”ESPÉRANCE” (toivo). Se on Bourbonin suvun tunnus.
Françoise Ferrandin arvion mukaan koristelut ovat Toursin kuninkaallisen käsikirjoituskuvittajan Jean Bourdichonin (1457–1521) työpajan tekemiä. Isabel Kraft pitää todennäköisempänä, että kuvituksen on tehnyt Rouenin koulukunta.
Historia

Bayeux’n käsikirjoitus on arvioiden mukaan valmistettu noin vuonna 1500. Carlo Bosin arvion mukaan teos olisi ajalta 1516–1521. Chrystèle Blondeaun mukaan käsikirjoituksen tilasi luultavasti Jeanne de Bourbon-Vendôme (1465–1511). Teoksen ensimmäinen omistaja oli Charles III. Käsikirjoituksen kuudentoista ensimmäisen laulun alkukirjaimista muodostuu nimi ”CHARLES DE BOVRBON”. Bayeux’n käsikirjoitus puuttuu kummastakin Bourbonien Moulinsin-kirjaston luetteloinnista, eikä se päätynyt kuninkaalliseen kirjastoon tai kuninkaan omistukseen.
Käsikirjoitus päätyi 1600-luvun alussa Philippe de Béthunen (1565–1649) kirjastoon. Tällöin se jaettiin neljään osaan. 1700-luvun alussa käsikirjoitus siirtyi kuningas Ludvig XV:n prokuraattorin Antoine Moriaun (1699–1759) laajaan kirjastoon. Luultavasti tässä yhteydessä teokseen lisättiin kansi. Moriau lahjoitti testamentissaan kirjastonsa Pariisin kaupunginkirjastolle sillä ehdolla, että kokoelma pidettäisiin yleisön saatavilla. Siitä tuli Pariisin ensimmäisen kunnallisen kirjaston kokoelman ydin. Viimeistään 1820 Bayeux’n käsikirjoitus tuli osaksi Bayeux’n kirjastonhoitaja Édouard Lambertin (1794–1870) henkilökohtaista kokoelmaa. Lambert myi käsikirjoituksen vuonna 1855 yksityiselle keräilijälle, ja vuonna 1861 teos oli ilmeisesti huutokauppakohteena, kun Félix Solarin (1811–1870) kirjasto myytiin. Myöhemmin Bayeux’n käsikirjoitus siirtyi Keisarilliselle kirjastolle (nyk. Ranskan kansalliskirjasto Napoleon III:n valtakaudella). Tässä yhteydessä käsikirjoituksen arvioitiin olevan noin vuodelta 1510.
Kirjallisuutta

Gérold, Théodore: Le manuscrit de Bayeux : texte et musique d'un recueil de chansons du XVe siécle.  Strasbourg:  Librairie Istra, 1921.  Teoksen verkkoversio.
Aiheesta muualla

Kuvia tai muita tiedostoja aiheesta Bayeux’n käsikirjoitus Wikimedia Commonsissa
Chansonnier, dit Manuscrit de Bayeux Gallica. Ranskan kansalliskirjasto. (ranskaksi)
Yksityiskohta sivujen reunuskoristeluista.
Bob Taft

Bob Taft (vas.)
Bob Taft (s. 8. tammikuuta 1942) on yhdysvaltalainen republikaanipoliitikko, joka toimi kaksi kautta Ohion osavaltion kuvernöörinä vuosina 1999–2007.
Taft valittiin Ohion edustajainhuoneeseen vuonna 1976, jossa hän istui vuoteen 1980. Hän oli ehdolla Ohion varakuvernööriksi vuonna 1986, mutta ei tullut valituksi. Hän toimi Ohion osavaltion valtiosihteerinä (engl. Secretary of State) vuosina 1991–1999 ja kuvernöörinä 1999–2007.
Bob Taft on kuuluisan poliittisen suvun jäsen. Hänen isoisoisänsä William Howard Taft toimi muun muassa Yhdysvaltain presidenttinä ja korkeimman oikeuden puheenjohtajana, isoisä Robert Alphonso Taft ja isä Robert Alphonso Taft Jr. olivat puolestaan Yhdysvaltain senaatin jäseniä.
Bob Wareing

Robert Nelson "Bob" Wareing (20. elokuuta 1930 – 1. toukokuuta 2015) oli brittiläinen poliitikko.
Wareing istui maansa parlamentin jäsenenä Liverpool West Derbyn vaalipiiristä vuodesta 1983. Hän kuului vuoteen 2007 saakka Työväenpuolueeseen, mutta toimi sen jälkeen sitoutumattomana vuoteen 2010.
Ampumahiihdon maailmancup 2018–2019 – naisten normaalimatka

Ampumahiihdon maailmancupin 2018–2019 naisten normaalimatkan kilpailu alkoi 6. joulukuuta 2018 Pokljukassa, Sloveniassa ja se päättyy 12. maaliskuuta 2019 Östersundissa, Ruotsissa.
Yhteenveto

| Tapahtuma | Voittaja | Toinen | Kolmas |
| --- | --- | --- | --- |
| Pokljuka 15 km normaalimatka tiedot | Julija Džyma  Ukraina  | Monika Hojnisz  Puola  | Markéta Davidová  Tšekki  |
Canmore 15 km normaalimatka tiedot: 
Östersund 15 km normaalimatka tiedot:
Tilanne

| # | Nimi | POK | CAN | ÖST | Yht>  |
| --- | --- | --- | --- | --- | --- |
| 1 |  Julija Džyma (UKR) | 60 |  |  | 60 |
| 2 |  Monika Hojnisz (POL) | 54 |  |  | 54 |
| 3 |  Markéta Davidová (CZE) | 48 |  |  | 48 |
| 4 |  Paulína Fialková (SVK) | 43 |  |  | 43 |
| 5 |  Baiba Bendika (LAT) | 40 |  |  | 40 |
| 6 |  Lisa Vittozzi (ITA) | 38 |  |  | 38 |
| 7 |  Dorothea Wierer (ITA) | 36 |  |  | 36 |
| 8 |  Hanna Öberg (SWE) | 34 |  |  | 34 |
| 9 |  Lisa Hauser (AUT) | 32 |  |  | 32 |
| 10 |  Franziska Preuß (GER) | 31 |  |  | 31 |
| 11 |  Susan Dunklee (USA) | 30 |  |  | 30 |
| 12 |  Irina Staryh (RUS) | 29 |  |  | 29 |
| 13 |  Valerija Vasnetsova (RUS) | 28 |  |  | 28 |
| 14 |  Iryna Kryuko (BLR) | 27 |  |  | 27 |
| 15 |  Olena Pidhrušna (UKR) | 26 |  |  | 26 |
| 16 |  Anastasija Merkušyna (UKR) | 25 |  |  | 25 |
| 17 |  Anaïs Chevalier (FRA) | 24 |  |  | 24 |
| 18 |  Emma Nilsson (SWE) | 23 |  |  | 23 |
| 19 |  Linn Persson (SWE) | 22 |  |  | 22 |
| 20 |  Julija Žuravok (UKR) | 21 |  |  | 21 |
| 21 |  Marte Olsbu Røiseland (NOR) | 20 |  |  | 20 |
| 22 |  Franziska Hildebrand (GER) | 19 |  |  | 19 |
| 23 |  Nadine Horchler (GER) | 18 |  |  | 18 |
| 24 |  Julia Schwaiger (AUT) | 17 |  |  | 17 |
| 25 |  Anastasija Kuzmina (SVK) | 16 |  |  | 16 |
| 26 |  Eva Puskarčíková (CZE) | 15 |  |  | 15 |
| 27 |  Ivona Fialková (SVK) | 14 |  |  | 14 |
| 28 |  Ingrid Landmark Tandrevold (NOR) | 13 |  |  | 13 |
| 29 |  Denise Herrmann (GER) | 12 |  |  | 12 |
| 30 |  Kaisa Mäkäräinen (FIN) | 11 |  |  | 11 |
| 31 |  Jevgenija Pavlova (RUS) | 10 |  |  | 10 |
| 32 |  Vanessa Hinz (GER) | 9 |  |  | 9 |
| 33 |  Julia Simon (FRA) | 8 |  |  | 8 |
| 34 |  Uljana Kaišova (RUS) | 7 |  |  | 7 |
| 35 |  Alexia Runggaldier (ITA) | 6 |  |  | 6 |
| 36 |  Venla Lehtonen (FIN) | 5 |  |  | 5 |
| 37 |  Karolin Horchler (GER) | 4 |  |  | 4 |
| 38 |  Veronika Vítková (CZE) | 3 |  |  | 3 |
| 39 |  Synnøve Solemdal (NOR) | 2 |  |  | 2 |
| 40 |  Fuyuko Tachizaki (JPN) | 1 |  |  | 1 |
Aiheesta muualla

Virallinen sivusto (englanniksi)
André Ooijer

André Ooijer
André Ooijer (s. 11. heinäkuuta 1974 Amsterdam, Alankomaat) on alankomaalainen jalkapalloilija, pelipaikaltaan puolustaja.
Ooijer edusti seuratasolla kotimaassaan muun muassa FC Volendamia, Roda JC:tä ja PSV Eindhovenia sekä Englannin Valioliigassa Blackburn Roversia.
Ooijer pelasi Alankomaiden maajoukkueessa 55 ottelua ja teki niissä kolme maalia vuosina 1999–2010. Hän on edustanut Alankomaita MM-kisoissa vuosina 1998, 2006 ja 2010.
Blekingen alue

Blekingen alue (ruots. Region Blekinge, aiemmin Blekingen läänin maakäräjät, ruots. Blekinge läns landsting, myös Landstinget Blekinge) on yksi Ruotsin 20 alueesta. Se vastaa alueeltaan samannimistä Blekingen lääniä, mutta alueella on kuitenkin eri tehtävät kuin valtionhallintoon kuuluvilla lääninhallituksilla. Alue vastaa pääasiassa yhteiskunnan julkisesti rahoitetusta terveydenhuollosta. Lisäksi aluehallinto huolehtii joukkoliikenteestä, vastaa tietyistä aluekehittämiseen liittyvistä tehtävistä ja tuottaa kulttuuritoimintaa.
Aluevaltuusto

Aluevaltuusto (ruots. landstingsfullmäktige) valitaan samaan aikaan kuin valtiopäiväedustajat ja kunnanvaltuustot. Vaaleja varten Blekingen lääni on jaettu seuraaviin neljään vaalipiiriin:
Karlskronakretsen (17 kiinteää paikkaa)
Ronnebykretsen (8 kiinteää paikkaa)
Karlshamnskretsen (9 kiinteää paikkaa)
Listerkretsen (8 kiinteää paikkaa)
Valtuuston paikoista yhdeksän kymmenesosaa on kiinteitä paikkoja (ruots. fasta mandat) ja niiden lisäksi yksi kymmenesosa on tasauspaikkoja (ruots. utjämningsmandat). Maakäräjävaltuustossa on yhteensä kaikkiaan 47 paikkaa, ja seuraavassa on esitetty viimeisimpien maakäräjävaalien tulos.
| Puolue | Puolue | Osuus äänistä, % | Valittuja edustajia |
| --- | --- | --- | --- |
|   | Maltillinen kokoomus | 23,39 | 10 |
|   | Keskustapuolue | 6,86 | 3 |
|   | Liberaalit | 5,77 | 3 |
|   | Kristillisdemokraatit | 3,58 | 2 |
|   | Ruotsin sosiaalidemokraattinen työväenpuolue | 38,94 | 20 |
|   | Vasemmistopuolue | 5,37 | 2 |
|   | Ympäristöpuolue vihreät | 4,66 | 2 |
|   | Ruotsidemokraatit | 8,52 | 5 |
|   | Muut | 3,09 | 0 |
|   | Yhteensä |  | 47 |
Aiheesta muualla

Landstinget Blekinge (ruotsiksi)
American Airlinesin lento 1420

| American Airlinesin lento 1420 |
| --- | --- |
 Koneen hylky kiitotien päässä.
Yhteenveto
Päivämäärä:  1. kesäkuuta 1999
Onnettomuustyyppi:  pitkäksi mennyt laskukiito huonoissa sääoloissa, lentäjän virhe
Tapahtumapaikka:  Little Rockin lentoasema, Little Rock, Arkansas, Yhdysvallat
 :  34°44′10.8″N, 092°11′58.2″W
Lähtöpaikka:  Dallasin kansainvälinen lentoasema, Dallas, Texas
Määränpää:  Little Rockin lentoasema, Little Rock, Arkansas
Kuolleita:  11
Eloonjääneitä:  134
Lentokone
Konetyyppi:  McDonnell Douglas MD-82
Lentoyhtiö:  American Airlines
Rekisteritunnus:  N215AA
Matkustajia:  139
Miehistöä:  6
American Airlinesin lento 1420 oli American Airlinesin Yhdysvaltain sisäinen reittilento Dallasista Little Rockiin. Lennolla 1. kesäkuuta 1999 käytetyn McDonnell Douglas MD-82:n laskukiito meni pitkäksi miehistön yrittäessä laskeutua ukkosmyrskyssä Little Rockiin. Kone törmäsi kiitotien päässä esteisiin ja hajosi osiin. Onnettomuuslennolla oli 139 matkustajaa ja kuusi miehistön jäsentä. Onnettomuudessa kuoli 11 ihmistä.
Onnettomuuden pääasiallinen syy oli miehistön päätös jatkaa lähestymistä huolimatta lentoaseman alueella vallinneesta rajusta ukkosmyrskystä. Lisäksi miehistö ei varmistanut laskeutumisen jälkeen, että spoilerit olivat avautuneet.
Tausta > Lentokone

Onnettomuuskone oli malliltaan McDonnell Douglas MD-82, rekisteritunnukseltaan N215AA ja valmistenumeroltaan 49163. American Airlines oli ollut sen ensimmäinen käyttäjä elokuusta 1983. Onnettomuuspäivään mennessä koneella oli lennetty yhteensä 49 136 tuntia ja 27 103 lentoa. Se oli varustettu kahdella Pratt & Whitneyn JT8D-217C-suihkuturbiinimoottorilla.
Tausta > Miehistö

Koneen kapteeni oli 48-vuotias Richard Buschmann, ja hän oli ollut American Airlinesin palveluksessa heinäkuusta 1979. Hän oli aloittanut ilmailu-uransa Yhdysvaltain ilmavoimissa vuonna 1972. Liikennelentäjänä hän oli pätevä lentämään onnettomuuskonetyypin lisäksi Boeing 727 -konetyyppiä. Kapteeni oli käynyt viimeisimmässä terveystarkastuksessaan onnettomuusvuoden helmikuussa, jossa hänet todettiin täysin toimintakykyiseksi. Hänellä oli yhteensä 10 234 tunnin lentokokemus, josta 7 384 kapteenina. Niistä 5 518 oli tullut onnettomuuskonetyypillä.
Perämies oli 35-vuotias Michael Origel, ja hän oli ollut lentoyhtiön palveluksessa onnettomuusvuoden tammikuusta. Hän oli suorittanut yksityislentäjän lupakirjan 1983, ja jatkanut uraa Yhdysvaltain ilmavoimissa 1988. Perämies oli käynyt viimeisimmässä terveystarkastuksessaan marraskuussa 1998, jossa hänet todettiin toimintakykyiseksi. Hänellä oli yhteensä 4 292 tunnin lentokokemus, josta 182 onnettomuuskonetyypillä.
Matkustamohenkilökuntaan kuului neljä työntekijää, jotka olivat liittyneet yhtiön palvelukseen kesäkuun 1987 ja elokuun 1992 välisenä aikana. Heistä kolme oli aloittanut kolmen päivän työmatkan onnettomuutta edeltävänä päivänä. Neljäs heistä oli aloittanut onnettomuuspäivänä kahden päivän työmatkan.
Tapahtumat

Lennon 1420 oli aikataulun mukaan tarkoitus lähteä Dallasista kello 20.28 paikallista aikaa ja saapua Little Rockiin 21.41. Lennolla käytettäväksi suunniteltu kone ei kuitenkaan saapunut Dallasiin ajoissa alueella vallinneen huonon sään vuoksi. American Airlinesin työaikarajoituksien vuoksi lennon oli lähdettävä viimeistään kello 23.16, ja lopulta lennolle saatiin järjestettyä toinen kone niin, että se pääsi lähtemään 22.40.
Kello 22.54 miehistö sai American Airlinesilta ACARS-viestin, jossa varoitettiin, että säätila Little Rockissa voisi vaikuttaa lähestymiseen ja kehotettiin kiirehtimään mahdollisuuksien mukaan, jotta lento ehtisi perille ennen alueelle saapuvaa ukkosmyrskyä. Miehistö sai Little Rockin kaupungin ja lentoaseman näkyviinsä kello 23.26. Lennonjohto ohjeisti heidät tekemään mittarilähestymisen kiitotielle 22L, mutta tuulen kääntyessä lähestymisen aikana myötäiseksi miehistö pyysi kello 23.40 lupaa laskeutua sen sijaan kiitotielle 04R.
Lennon 1420 kiertäessä kohti uutta lähestymisreittiään perämiehellä oli näköyhteys kiitotiehen, ja lennonjohto antoi heille luvan tehdä visuaalisen lähestymisen. Lento 1420 sai laskeutumisluvan kello 23.43.59, mutta 30 sekuntia myöhemmin perämies ilmoitti menettäneensä näköyhteyden, koska koneen ja lentoaseman väliin oli tullut pilvi. Lähestyminen keskeytettiin, ja lennonjohto ohjeisti miehistöä tekemään ILS-lähestymisen kiitotielle 04L.
Kone kääntyi lähestymisen loppuosalle kello 23.46.39. Kello 23.46.52 lennonjohto ilmoitti miehistölle, että lentoasemalla satoi rankasti, näkyvyys oli alle mailin ja kiitotienäkyvyys 3 000 jalkaa (914 metriä). Tuulen nopeus oli 30 solmua, puuskissa 45 solmua. Miehistöllä oli vaikeuksia nähdä kiitotietä, ja kone ajautui loppulähestymisen aikana kiitotiestä oikealle. Miehistö sai koneen takaisin lähestymisreitille, ja se laskeutui kiitotielle kello 23.50.20.
Laskeutumisen jälkeen miehistö käytti suihku- ja pyöräjarruja yrittäessään hidastaa konetta. Sen sijaan spoilerit eivät avautuneet automaattisesti. Liiallisen suihkujarrujen käytön vuoksi kone lähti luisuun, eikä miehistö saanut pysäytettyä sitä ajoissa. Se kulki kiitotien pään yli, osui ILS-antennirakennuksesta lähteviin putkiin, kulki rautalanka-aidan läpi ja alas viisimetristä pengertä tasanteelle, jossa se törmäsi kiitotien lähestymisvalojen tukirakenteisiin ja pysähtyi. Onnettomuudessa kuoli kymmenen matkustajaa ja yksi miehistön jäsen.
Tietokonesimulaatio lennon 1420 laskeutumisesta.
Ilmakuva koneen hylystä.
Koneen hylyn etuosa.
Onnettomuuden syyt

Lennon 1420 onnettomuuden tutkinut Yhdysvaltain kansallinen liikenneturvallisuuslautakunta (NTSB) totesi onnettomuuden pääasialliseksi syyksi miehistön päätöksen jatkaa lähestymistä huolimatta lentoaseman alueella vallinneesta rajusta ukkosmyrskystä sekä sen, ettei miehistö varmistanut laskeutumisen jälkeen, että spoilerit olivat avautuneet. Onnettomuuden syntyyn vaikuttaneita tekijöitä tutkinnassa havaittiin kolme: miehistön väsymyksestä sekä tilanteen aiheuttamasta paineesta johtunut toimintakyvyn aleneminen, lähestymisen jatkaminen huolimatta lentoyhtiön toimintaohjeissa määrätyn maksimin ylittäneestä sivutuulesta sekä suihkujarrun käyttö liian suurella teholla.
Aiheesta muualla

Kuvia tai muita tiedostoja aiheesta American Airlinesin lento 1420 Wikimedia Commonsissa
Onnettomuuskoneen kaltainen American Airlinesin McDonnell Douglas MD-82.
Angelic Upstarts

| Angelic Upstarts> Tiedot |
| --- | --- |
Toiminnassa:  1977––
Tyylilaji:  punk, Oi!
Kotipaikka:  South Shields, Englanti
Laulukieli:  englanti
Jäsenet:  Thomas 'Mensi' Mensforth, laulu   Dickie Hammond, kitara   Neil Newton, kitara   Gaz Stoker, basso   Jonnie Halling, rummut  
Aiheesta muualla
Kotisivut
Infobox OKNimi-testi OK: 
Angelic Upstarts on vuodesta 1977 toiminut englantilainen punk rock-yhtye. Se on tunnettu antifasistisista ja vasemmistolaisista sanoituksistaan. Yhtye liitetään myös ei-rasistiseen skinhead-kulttuuriin. Angelic Upstartsia pidetään yhtenä Britannian 1970-luvun lopun punk-aallon poliittisimmista yhtyeistä.
Angelic Upstartsin kaupallisesti menestyneimmät albumit ovat yhtyeen neljä ensimmäistä julkaisua, jotka kaikki nousivat Britannian albumilistalle. Debyyttialbumi Teenage Warning oli korkeimmillaan sijalla 29 ja livealbumi Angelic Upstarts Live sijalla 27.
Diskografia

Teenage Warning (1979)
We Gotta Get out of This Place (1980)
2,000,000 Voices (1981)
Still from the Heart (1982)
Reason Why? (1983)
Last Tango in Moscow (1984)
Power of the Press (1986)
Blood on the Terraces (1987)
Bombed Out (1991)
Sons Of Spartacus (2002)
The Dirty Dozen (2011, split-albumi Crashed Outin kanssa)
Bullingdon Bastards (2015)
Aiheesta muualla

Angelic Upstartsin viralliset kotisivut[vanhentunut linkki]
Ashen Empires

| Ashen Empires |
| --- | --- |
Kehittäjä:  Zarquon
Julkaisija:  Iron Will Games
Julkaistu:  2000
Lajityyppi:  MMORPG
Pelimuoto:  roolipeli
Alusta:  Windows
Jakelumuoto:  Ladattava
Lisää peliartikkeleitaVideopelien teemasivulla
Infobox OK    : 
Ashen Empires (AE) on keskiaikaiseen fantasiamaailmaan sijoittuva isometrinen MMORPG, jota ylläpitää Pixel Mine. Pelin aikaisempi versio Dransik oli merkittävä julkaisu MMORPG-genressä vuonna 2000. Pelin betatestauksessa osanottajia oli tuhansia. Nykyisin pelaajamäärä on huomattavasti pienempi kuin beta-aikoina, mutta uusia pelaajia tulee peliin lähes päivittäin.
Palvelimet

Pelissä on kaksi palvelinta. Voit pelata joko Heroes (PvP eli Player vs. Player) tai Legends (PvE eli Player vs. Environment) -palvelimella. Kummallakin palvelimista on koko palvelimen laajuinen ns. "general chat", johon voi liittyä keskusteluikkunan kautta. Legends-palvelimen pelaajat ovat useimmiten ystävällisiä toisilleen ja juttelevat toistensa kanssa. Heroes-palvelimella taas pelaajien välinen taistelu aiheuttaa eripuraa pelaajayhteisön sisällä, ja killat taistelevat usein toisiaan vastaan.
Hahmot > Rodut

Pelissä on kolme rotua: ihmiset (Human), yöhaltijat (Night Elf) ja örkit (Orc).
Hahmot > Rodut > Örkit (Orc)

Örkeillä on muihin rotuihin nähden enemmän terveyttä (healthia) ja örkkien ei tarvitse levätä kuntoa (staminaa) niin kauan kuin muiden rotujen. Vastapainoksi örkeillä on huonompi maine (reputation) kuin muilla roduilla
Hahmot > Rodut > Yöhaltijat (Night Elf)

Yöhaltijat ovat ketteriä väistämään iskuja ja näkevät hyvin pimeässä. Heillä on neutraali maine aloitusvaiheessa.
Hahmot > Rodut > Ihmiset (Human)

Ihmisillä on parempi maine kuin muilla roduilla. Ihmisillä ei ole erikoisominaisuuksia, vaan ne ovat tasapainotettu örkkien ja yöhaltijoiden välille.
Hahmot > Hahmoluokat (Class)

Varsinaisia hahmoluokkia pelissä ei ole. Voit saada kaikki taidot täyteen tasoon riippumatta mistään valinnoistasi. Hahmosi kehittyessä joudut sijoittamaan pisteitä (orb) joko voimaan (strength), ketteryyteen (dexterity), älykkyyteen (intelligence) tai ruumiinrakenteeseen (constitution).
Voima vaikuttaa hahmosi esineiden kantomäärään ja lähitaistelu (meelee) vahinkomäärään. Ketteryys auttaa väistelemään iskuja. Älykkyys parantaa velhojen hyökkäysvoimaa sekä kunnon palautumista, ja ruumiinrakenne antaa hahmollesi lisää terveyttä.